▲Top	Home > Audio Kabels ++ > Luidspreker Kabels > Luidspreker Kabel p/m - op rol > Luidspreker Stekkers
The best store builder by ShopFactory powers D1426. All-in one store builder and eCommerce software. Despatchers trots op hul ‘Tikkie Klas’ sanger-seun | News24
Despatchers trots op hul ‘Tikkie Klas’ sanger-seun
Ruhan du Toit was slegs ’n jaar en agt maande oud toe hy die liedjie Heidi nootvas gesing het. Deesdae is hy (nou 34) een van die land se veelsydigste sangers en lid van die gewilde Touch of Class. “Dit is my kind, ek weet ek mag nie brag nie, maar ek kan nie anders nie,” sê Twakkies du Toit in sy sitkamer op Despatch, waarheen hy en sy vrou Zelda getrek het na sy aftrede by St Albans Gevangenisdiens. Ruhan is ‘n stembandtowenaar wat met die grootste gemak wissel tussen opera, ‘n rasper rockstem en lekker-luister Afrikaanse braai-songs. Hy sing AC/DC se Thunderstruck beter as die oorspronklike kunstenaars. Sy verwerking van O Solo Mio soos gesing deur Pavarotti en Bryan Adams is briljant. En sy stem toor met liedjies van bekendes soos Elvis, Demis Roussos, Gé Korsten en Groep Twee. Zelda het al die jare Twakkies en hul twee seuns Ruhan en Jeanré (31) se sangloopbane voluit ondersteun en was die klankvrou! “Ruhan het nooit formele sangonderrig gehad nie. Hy het op sy eie geoefen en sy stem soos goud opgepas, want hy het van kleintyd af gesê al wat hy wil doen is sing!” Sound of Silence is sy groot treffer. Hy en broer Jeanré het dit in hul tienerjare saamgesing en dit is ook die titel van een van hulle CDs. Die broers het in 2000 hul kitare gepak en is Gauteng toe om hulle sangloopbane voort te sit. Jeanré het dit later vaarwel geroep, maar help nou dan nog sy broer uit met opnames. Nadat Ronell Erasmus besluit het om Touch of Class te verruil vir voltydse geestelike musiek het Ruhan by Deon van der Merwe van Touch of Class aangesluit. “Dit was ‘n kits-sukses en die manne se musiek is magic,” sê Twakkies.Ruhan was ook goed bevriend met Joost van der Westhuizen en is gevra om by sy gedenkdiens op Loftus Sound of Silence te sing. Dit was een van Joost se gunsteling liedjies. Twakkies sê Ruhan het daarteen besluit omdat dit vir hom “te emosioneel was en het daarom het hy Halleluja gesing.”Twakkies sê hy kom uit ‘n familie wat lief was vir sing. “Ruhan het my gene, maar sy ta-lent het hy van die Here af gekry.” Ruhan is ook meersterlik met instrumente soos kitaar, mondfluitjie, klavier, perkussie en dromme. Hy was op laerskool by Altona en is daarna na HTS Daniel Pienaar, maar het sy skooljare by Newton tegniese skool voltooi.
Touch of Class se 20 Maart optrede by Barklystraat Teater is uitverkoop. So-ook hul vertonings op 22 en 23 Maart by La Colline. Maar hulle is op die vakansiedag, 21 Maart, by Innibos-buitelugkonsert en 24 Maart by Open Sky voor hul weer terugkeer na die noorde.